**Ossi Joonas Kasperi Louhivaara** (s. 31. elokuuta 1983 Kotka) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan SM-liigajoukkue JYPissä yhteensä 729 runkosarjaottelua tehopistein 154+168=322 ja 95 pudotuspeliottelua tehopistein 23+16=39. Louhivaara oli voittamassa seurassa Mestarien liigan mestaruutta vuonna 2018, Suomen-mestaruutta vuosina 2009 ja 2012, SM-pronssia vuosina 2013 ja 2017 sekä epävirallista European Trophyn mestaruutta vuonna 2013. Hän kuului joukkueen kapteenistoon vuosina 2011–2014 ja 2016–2019. Louhivaara on JYPin kaikkien aikojen toiseksi eniten runkosarjaotteluita pelannut pelaaja Juha-Pekka Hytösen jälkeen. Hän on myös seuran kaikkien aikojen paras maalintekijä pudotuspeleissä Jani Tuppuraisen kanssa.

Ennen JYPiä Louhivaara oli pelannut jo teini-iästä lähtien miesten pelejä. Hän pelasi kaksi kokonaista kautta Suomi-sarjaa kasvattajaseurassaan Kotkan Titaaneissa ja kaksi kautta Mestis-joukkue KooKoossa, jossa Louhivaara valittiin kauden 2002–2003 päätteeksi sarjan vuoden tulokkaaksi. Louhivaara pelasi urallaan myös kaksi kautta Sveitsissä National league A:n Lausanne HC:ssä. Hän edusti myös Suomea MM-kilpailuissa vuonna 2015. Louhivaara laukoi oikealta.

JYPin entinen urheilutoimenjohtaja Jukka Holtari luonnehti Louhivaaraa yhdeksi SM-liigan parhaista kahden suunnan hyökkääjistä.

Ura
---

### Seuraura

Louhivaara on Kotkan Titaanien kasvatti. Hän aloitti jääkiekkoilun 5-vuotiaana, jolloin hän liittyi heti muutamaa vuotta vanhempien pelaajien joukkueeseen. Louhivaara pelasi juniorijoukkueissa aina B-juniori-ikään saakka. Hän pääsi Titaanien kanssa B-nuorten SM-noususarjaan.

Louhivaara debytoi miesten peleissä vain 16-vuotiaana Suomi-sarjassa kaudella 1999–2000, mutta seuraava kausi 2000–2001 oli Louhivaaralle kuitenkin varsinainen tulokaskausi siellä ja se toi hänelle 32 runkosarjaottelussa tehot 10+12=22. Kaudella 2001–2002 Louhivaara oli tehoilla 13+14=27 Titaanien toiseksi paras maalintekijä Harri Niemen kanssa sekä kolmanneksi paras pistemies.

Kaudeksi 2002–2003 Louhivaara siirtyi sarjatasoa ylemmäs Mestis-joukkue KooKoohon. Hän onnistui maalinteossa kolmessa ensimmäisessä Mestis-ottelussaan ja onnistui tekemään myös kypärätempun 23. marraskuuta 2002 Hyvinkään Ahmoja vastaan. Louhivaara pelasi hienon tulokaskauden tehden 44 runkosarjaottelussa tehot 20+15=35 sekä yhdeksässä pudotuspeliottelussa tehot 1+3=4. Hän oli KooKoon paras maalintekijä ja sijoittui runkosarjan maalipörssissä yhdeksänneksi. Hän voitti kauden päätteeksi Mestis-pronssia ja palkittiin kauden päätteeksi Mestiksen parhaana tulokkaana.

Ottawa Senators varasi Louhivaaran kahdeksannella kierroksella 260. pelaajana NHL:n varaustilaisuudessa 2003. Hänestä tuli kaikkien aikojen ensimmäinen NHL:äänn varattu Kotkan Titaanien kasvatti. Kaudella 2003–2004 Louhivaara oli KooKoon toiseksi paras maalintekijä ja kolmanneksi paras pistemies tehoilla 13+17=30. Hän siirtyi kaudeksi 2004–2005 kaksivuotisella sopimuksella SM-liigajoukkue JYPiin. Louhivaaran tulokaskausi toi 56 runkosarja- ja kolmessa pudotuspeliottelussa tehot 4+9=13. Hän onnistui maalinteossa jo liigadebyytissään, kauden avausottelussa 16. syyskuuta 2004 Saimaan Palloa vastaan. Louhivaara teki ottelun avausmaalin, joka ratkaisi JYPille 2–0-voittoon päättyneen ottelun. Hänet palkittiin ottelun *Ilta-Sanomien* kolmen tähden tähtipelaajana. Kaudella 2005–2006 Louhivaara teki runkosarjassa 18 tehopistettä. Hän voitti lukemalla +7 JYPin sisäisen tehotilaston. Marraskuussa 2005 Louhivaara teki seuran kanssa kaksivuotisen jatkosopimuksen.

Kausi 2006–2007 osoittautui Louhivaaralle hieman pettymykseksi varsinkin pisteiden valossa. Hän kärsi myös loukkaantumisista, jonka takia Louhivaara pelasi vain 34 runkosarjaottelua. Hänen läpimurtonsa jäi tekemättä vielä kaudella 2007–2008, jolloin Louhivaaraa haittasi jälleen loukkaantumiset. Hänellä tapahtui kuitenkin kehitystä fyysisessä pelissä ja Louhivaara ratkaisi paljon tärkeitä pelejä. Hän kävi kauden aikana myös kahden ottelun verran lainalla Mestis-joukkue Savonlinnan Pallokerhossa. Joulukuussa 2007 Louhivaara teki taas kaksivuotisen jatkosopimuksen JYPin kanssa.

Louhivaaralta jäi edelleen läpimurto tekemättä ehjällä kaudella 2008–2009, joka toi 58 runkosarjaottelussa tehot 9+18=27 ja 15 pudotuspeliottelussa tehot 5+2=7. Hän onnistui tekemään neljännessä finaaliottelussa 14. huhtikuuta 2009 Oulun Kärppiä vastaan tehot 2+1=3. Louhivaaran alivoimalla tekemä toinen maali ratkaisi JYPille 3–4-voittoon päättyneen ottelun ja Suomen-mestaruuden suoraan neljässä ottelussa. Hänet palkittiin ottelun *Ilta-Sanomien* kolmen tähden tähtipelaajana.

Kauden 2009–2010 Louhivaara aloitti pelaamalla yhden ottelun JYPin farmijoukkue D Teamissa kuntouduttuaan kesän ajan loukkaantumisestaan. Hän teki SM-liigan runkosarjassa 32 tehopistettä. Louhivaara voitti kauden päätteeksi SM-pronssia. Hän teki tammikuussa 2010 jälleen kaksivuotisen jatkosopimuksen JYPin kanssa. Kaudella 2010–2011 Louhivaara teki SM-liigan yhden kauden piste-ennätyksensä tehoilla 18+22=40. Hän oli JYPin toiseksi paras maalintekijä Éric Perrinin ja Juha-Pekka Hytösen kanssa sekä neljänneksi paras pistemies. Kaudella 2011–2012 Louhivaarasta tuli JYPin varakapteeni. Hän voitti kauden päätteeksi Suomen-mestaruuden. Louhivaara jatkoi sopimustaan JYPin kanssa taas kahdella vuodella joulukuussa 2011.

Kaudella 2012–2013 Louhivaara oli tehoilla 13+20=33 JYPin toiseksi paras maalintekijä Antti Jaatisen kanssa sekä kolmanneksi paras pistemies. Hän voitti kauden päätteeksi SM-pronssia. Kaudella 2013–2014, 29. lokakuuta 2013 Louhivaara onnistui tekemään liigauransa ensimmäisen kypärätempun vieraissa Tampereen Ilvestä vastaan. Hänen ensimmäinen maalinsa jäi JYPin 2–5-voittoon päättyneen ottelun ratkaisumaaliksi. Kolmannen osumansa Louhivaara viimeisteli tyhjään maalin. Hän teki lopulta SM-liigan yhden kauden maaliennätyksensä 21 osumallaan, joilla Louhivaara oli JYPin paras maalintekijä ja toiseksi paras pistemies Éric Perrinin jälkeen. Hän jakoi koko SM-liigan maalipörssin viidennen sijan Ässien Niklas Hagmanin ja Tapparan Josh Greenin kanssa. Louhivaara voitti JYPissä European Trophyn mestaruuden.

Tammikuussa 2014 Louhivaara teki peräti viisivuotisen jatkosopimuksen JYPin kanssa. Hänen sopimuksessaan on optio pelata kaksi kautta KHL:ssä tai Sveitsin National League A:ssa ilman, että sopimuskausi JYPin kanssa lyhenee. Louhivaara päätti käyttää optionsa jo kahdelle seuraavalle kaudelle siirryttyään NLA-joukkue Lausanne HC:hen. Kaudella 2014–2015 hän voitti joukkueen sisäisen maalipörssin ja jakoi sisäisen pistepörssin voiton Harri Pesosen kanssa tehoilla 14+15=29. Louhivaara voitti myös Lausannen sisäisen tehotilaston lukemalla +8. Kaudella 2015–2016 hän jakoi joukkueen sisäisen pistepörssin kolmannen sijan Etienne Froidevaux'n kanssa tehoilla 12+16=28.

Kaudeksi 2016–2017 Louhivaara palasi alkuperäisen sopimuksensa mukaisesti ulkomailta takaisin JYPiin. Koska ulkomaanoptio ei lyhentänyt hänen sopimustaan, Louhivaaran sopimus JYPin kanssa kattoi viisi kautta. Hänet nimettiin joukkueen varakapteenksi. Loukkaantumiset kuitenkin sotkivat Louhivaaran kautta ja hän pelasi vain 39 runkosarja- ja viisi pudotuspeliottelua. Louhivaara voitti kauden päätteeksi SM-pronssia. Kaudella 2017–2018 hänen loukkaantumisensa jatkuivat ja Louhivaara pelasi runkosarjassa vain 31 ottelua. 2. maaliskuuta 2018 Louhivaarasta tuli Juha-Pekka Hytösen jälkeen JYPin seurahistorian toinen 600 runkosarjaottelua SM-liigassa pelannut pelaaja. Hän voitti kauden aikana myös Mestarien liigan mestaruuden.

Louhivaaran kausi 2020–2021 jäi vain 16 ottelun mittaiseksi selkävaivojen vuoksi. Hän kävi joulukuussa 2020 selkäleikkauksessa, josta Louhivaara kuntoutui helmikuussa 2021. Huhtikuussa 2021 hän ilmoitti omalla Instagram-tilillään lopettavansa pelaajauransa viikkoa myöhemmin pelattavaan runkosarjan päätöskierrokseen. Louhivaara kertoi myös aloittavansa toukokuussa työt kiinteistönvälitysfirma LKV Savonlinilla.

### Maajoukkueura

Louhivaara edusti Suomea MM-kilpailuissa vuonna 2015. Yhteensä hän pelasi yhteensä 34 A-maaottelua tehopistein 4+4=8. Louhivaara pelasi ensimmäisen A-maaottelunsa 19. huhtikuuta 2006 Jyväskylässä Tanskaa vastaan. Hänen ensimmäinen A-maajoukkuemaalinsa syntyi 10. helmikuuta 2011 LG Hockey Gamesin Venäjän Mytištšissä pelatussa avausottelussa Venäjää vastaan.

Louhivaara edusti myös Mestis-pelaajista koottua Suomen B-maajoukkuetta Nagano Cupissa ja Pitsiturnauksessa vuonna 2003.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1999–2000 | Titaanit | Suomi-sarja | 1 | 0 | 0 | 0 | 0 | – | – | – | – | – |
| 2000–2001 | Titaanit | Suomi-sarja | 32 | 10 | 12 | 22 | 10 | – | – | – | – | – |
| 2001–2002 | Titaanit | Suomi-sarja | 34 | 13 | 14 | 27 | 10 | 3 | 1 | 1 | 2 | 0 |
| 2002–2003 | KooKoo | Mestis | 44 | 20 | 15 | 35 | 20 | 9 | 1 | 3 | 4 | 4 |
| 2003–2004 | KooKoo | Mestis | 41 | 13 | 17 | 30 | 4 | 9 | 1 | 1 | 2 | 2 |
| 2004–2005 | JYP | SM-liiga | 56 | 4 | 9 | 13 | 12 | 3 | 0 | 0 | 0 | 0 |
| 2005–2006 | JYP | SM-liiga | 53 | 7 | 11 | 18 | 30 | 3 | 0 | 2 | 2 | 2 |
| 2006–2007 | JYP | SM-liiga | 34 | 8 | 4 | 12 | 10 | – | – | – | – | – |
| 2007–2008 | SaPKo | Mestis | 2 | 2 | 1 | 3 | 2 | – | – | – | – | – |
|  | JYP | SM-liiga | 41 | 10 | 8 | 18 | 14 | 6 | 2 | 0 | 2 | 0 |
| 2008–2009 | JYP | SM-liiga | 58 | 9 | 18 | 27 | 14 | 15 | 5 | 2 | 7 | 8 | Kanada-malja |
| 2009–2010 | D Team | Mestis | 1 | 0 | 0 | 0 | 0 | – | – | – | – | – |
|  | JYP | SM-liiga | 54 | 12 | 20 | 32 | 34 | 14 | 4 | 3 | 7 | 2 |
| 2010–2011 | JYP | SM-liiga | 60 | 18 | 22 | 40 | 6 | 10 | 3 | 3 | 6 | 0 |
| 2011–2012 | JYP | SM-liiga | 59 | 15 | 12 | 27 | 8 | 4 | 1 | 1 | 2 | 0 | Kanada-malja |
| 2012–2013 | JYP | SM-liiga | 57 | 13 | 20 | 33 | 20 | 11 | 1 | 4 | 5 | 27 |
| 2013–2014 | JYP | SM-liiga | 60 | 21 | 15 | 36 | 4 | 6 | 3 | 0 | 3 | 2 |
| 2014–2015 | Lausanne HC | NLA | 46 | 14 | 15 | 29 | 37 | 7 | 1 | 1 | 2 | 0 |  |  |  |  |  |  | MM | 6 | 0 | 1 | 1 | 0 |
| 2015–2016 | Lausanne HC | NLA | 43 | 12 | 16 | 28 | 18 | – | – | – | – | – |
| 2016–2017 | JYP | SM-liiga | 39 | 12 | 7 | 19 | 2 | 5 | 0 | 0 | 0 | 0 |
| 2017–2018 | JYP | SM-liiga | 31 | 8 | 3 | 11 | 6 | 6 | 0 | 0 | 0 | 0 |
| 2018–2019 | JYP | SM-liiga | 56 | 8 | 8 | 16 | 4 | 3 | 1 | 0 | 1 | 2 |
| 2019–2020 | JYP | SM-liiga | 55 | 6 | 11 | 17 | 8 | – | – | – | – | – |
| 2020–2021 | JYP | SM-liiga | 16 | 3 | 0 | 3 | 2 | – | – | – | – | – |
| 15 kautta | yhteensä | SM-liiga | 729 | 154 | 168 | 322 | 174 | 95 | 23 | 16 | 39 | 43 |
| 2 kautta | yhteensä | NLA | 89 | 26 | 31 | 57 | 55 | 7 | 1 | 1 | 2 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Ossi Louhivaara**.
* Ossi Louhivaara The Internet Hockey Databasessa (englanniksi)
* Ossi Louhivaara Eurohockey-sivustolla (englanniksi)
* Ossi Louhivaara *Elite Prospects*. Everysport Media Group AB.  (englanniksi)

### Viitteet

1. 1 2  Hienola, Eriikka; Nieminen, Janne; Ritvos, Salla; Lytsy, Santtu: Missiopelaajat suurennuslasin alla *Jatkoaika.com*.  21.3.2007. Jatkoaika r.y. Viitattu 13.6.2013.
2. 1 2 3 4 5 6  Tyni, Kari & Lehikoinen, Sanna: *JYP Kausikirja 2007-2008*. JYP Jyväskylä Oy, 2007.
3. ↑  Ossi Louhivaara (@Opaali23) | Twitter
4. ↑
5. 1 2 3 4 5 6 7 8 9  Ossi Louhivaara *Elite Prospects*. Everysport Media Group AB.  (englanniksi)
6. ↑  Elite Prospects - All Time Regular Season Player Stats for JYP *eliteprospects.com*. Everysport Media Group AB. Viitattu 14.4.2021. (englanniksi)
7. ↑  Elite Prospects - Liiga Stats All-time totals *eliteprospects.com*. Everysport Media Group AB. Viitattu 14.4.2021. (englanniksi)
8. 1 2  Louhivaara palaa Jyväskylään *Jatkoaika.com*.  25.4.2016. Jatkoaika r.y. Viitattu 25.4.2016.
9. ↑  Elite Prospects - Titaanit *eliteprospects.com*. Everysport Media Group AB. Viitattu 28.3.2019. (englanniksi)
10. ↑  KooKoon paketti kasassa – Pukka ja Lindfors Kouvolaan *Jatkoaika.com*.  22.5.2002. Jatkoaika r.y. Viitattu 13.6.2013.
11. ↑  Mikkola, Miikka: Pelaajatodistukset 2002–03 *Jatkoaika.com*.  22.4.2003. Jatkoaika r.y. Viitattu 13.6.2013.
12. ↑  Elite Prospects - Mestis Stats 2002-2003 *eliteprospects.com*. Everysport Media Group AB. Viitattu 28.3.2019. (englanniksi)
13. ↑  Liitto jakoi palkinnot Mestiksen parhaille *Jatkoaika.com*.  24.4.2003. Jatkoaika r.y. Viitattu 13.6.2013.
14. 1 2  Jyrkilä, Jorma: Ossi Louhivaaran ura päätökseen *kymensuu.fi*.  6.4.2021. Kymenlaakson Pressipalvelu Oy. Viitattu 14.4.2021.
15. ↑  Elite Prospects - KooKoo *eliteprospects.com*. Everysport Media Group AB. Viitattu 28.3.2019. (englanniksi)
16. ↑  Wallinheimo, Piispanen ja Louhivaara JYPiin *Jatkoaika.com*.  5.4.2004. Jatkoaika r.y. Viitattu 13.6.2013.
17. ↑  Lytsy, Santtu: Wallinheimolle heti nollapeli *Jatkoaika.com*.  16.9.2004. Jatkoaika r.y. Viitattu 14.4.2021.
18. ↑  Tilastot – Liiga *liiga.fi*.  16.9.2004. Jääkiekon SM-liiga Oy. Viitattu 13.6.2013.
19. ↑  Elite Prospects - JYP *eliteprospects.com*. Everysport Media Group AB. Viitattu 28.3.2019. (englanniksi)
20. ↑  JYPin Louhivaaralle pitkä jatkosopimus *Jatkoaika.com*.  14.11.2005. Jatkoaika r.y. Viitattu 13.6.2013.
21. ↑  Mattlar, Mikko; Hienola, Eriikka; Komi, Markus; Lytsy, Santtu: Sarjaviitosen pelaaja-arviot *Jatkoaika.com*.  23.4.2008. Jatkoaika r.y. Viitattu 13.6.2013.
22. ↑  JYP lainaa seitsemän pelaajaa SaPKoon  28.9.2007. Jatkoaika.com. Viitattu 13.6.2013.
23. ↑  JYP teki kolme jatkosopimusta  17.12.2007. Jatkoaika.com. Viitattu 13.6.2013.
24. ↑  Komi, Markus; Kamppila, Mikko: JYPin pelaaja-arvostelut 2008–2009 – uusia ja tuttuja onnistujia *Jatkoaika.com*.  17.12.2007. Jatkoaika r.y. Viitattu 13.6.2013.
25. ↑  Väisänen, Matti: Louhivaara viimeisen ottelun ratkaisumiehenä *Jatkoaika.com*.  17.12.2007. Jatkoaika r.y. Viitattu 13.6.2013.
26. ↑  Tilastot – Liiga *liiga.fi*.  14.4.2009. Jääkiekon SM-liiga Oy. Viitattu 13.6.2013.
27. ↑  Louhivaara avaa kautensa D Teamissa *Jatkoaika.com*.  15.9.2009. Jatkoaika r.y. Viitattu 13.6.2013.
28. ↑  JYPille jatkosopimuksia *Jatkoaika.com*.  14.1.2010. Jatkoaika r.y. Viitattu 13.6.2013.
29. ↑  Elite Prospects - JYP *eliteprospects.com*. Everysport Media Group AB. Viitattu 28.3.2019. (englanniksi)
30. ↑  JYPille tukku jatkosopimuksia *Jatkoaika.com*.  21.12.2011. Jatkoaika r.y. Viitattu 13.6.2013.
31. ↑  Elite Prospects - JYP *eliteprospects.com*. Everysport Media Group AB. Viitattu 28.3.2019. (englanniksi)
32. ↑  Päätalo, Vilja: Louhivaara kaatoi Ilveksen "ite vaan" *Jatkoaika.com*.  29.10.2013. Jatkoaika r.y. Viitattu 3.11.2013.
33. ↑  Elite Prospects - JYP *eliteprospects.com*. Everysport Media Group AB. Viitattu 28.3.2019. (englanniksi)
34. ↑  Elite Prospects - Liiga Stats 2013-2014 *eliteprospects.com*. Everysport Media Group AB. Viitattu 28.3.2019. (englanniksi)
35. ↑  JYP tietää mitä saa – Louhivaaralle viisivuotinen jatkosopimus *Jatkoaika.com*.  27.1.2014. Jatkoaika r.y. Viitattu 5.5.2014.
36. ↑  Louhivaara käyttää mahdollisuutensa pelata ulkomailla *Jatkoaika.com*.  8.4.2014. Jatkoaika r.y. Viitattu 5.5.2014.
37. ↑  Elite Prospects - Lausanne HC *eliteprospects.com*. Everysport Media Group AB. Viitattu 28.3.2019. (englanniksi)
38. ↑  Elite Prospects - Lausanne HC *eliteprospects.com*. Everysport Media Group AB. Viitattu 28.3.2019. (englanniksi)
39. ↑  JYPin kapteenistossa ei yllätyksiä − Hytönen jälleen kippariksi *Jatkoaika.com*.  7.8.2016. Jatkoaika r.y. Viitattu 7.8.2016.
40. ↑  Ossi Louhivaara upeaan saavutukseen perjantaina toisena JYP-pelaajana *liiga.fi*.  2.3.2018. Jääkiekon SM-liiga Oy. Viitattu 31.3.2018.
41. ↑  Jyrkilä, Jorma: Kotkalaiset kiekkotähdet vihdoin tositoimiin *kymensuu.fi*.  7.2.2021. Kymenlaakson Pressipalvelu Oy. Viitattu 14.4.2021.
42. ↑  Nieminen, Janne: Ossi Louhivaaran pitkä ura päättyy tähän kauteen *Jatkoaika.com*.  6.4.2021. Jatkoaika r.y. Viitattu 14.4.2021.
43. ↑  Maajoukkue Tanskaa ja Latviaa vastaan nimetty *Jatkoaika.com*.  17.4.2006. Jatkoaika r.y. Viitattu 13.6.2013.
44. ↑  Leijonien kiri ei purrut Moskovassa *yle.fi*.  10.2.2011. Yleisradio Oy. Viitattu 13.6.2013.
45. ↑  Japaniin matkaavat Mestis-pelaajat valittu *Jatkoaika.com*.  27.1.2003. Jatkoaika r.y. Viitattu 13.6.2013.
46. ↑  Mestis-maajoukkue Pitsiturnaukseen valittu *Jatkoaika.com*.  25.6.2003. Jatkoaika r.y. Viitattu 13.6.2013.

Suomen joukkue – Jääkiekon MM-kilpailut 2015
2 Jokipakka |
6 Mäntylä |
7 Lindell |
15 Ruutu (**A**) |
16 Barkov |
18 Lepistö (**A**) |
20 Pesonen |
23 Louhivaara |
24 Kemppainen |
25 Hytönen |
26 Immonen |
27 Kontiola |
28 Salmela |
32 Saros |
33 Engren |
35 Rinne |
36 Jokinen (**C**) |
38 Hietanen |
41 Pihlström |
50 Aaltonen |
55 Ohtamaa |
63 Jaakola |
70 Hartikainen |
71 Komarov |
72 Donskoi |
Valmentaja Kari Jalonen